Pénzügyi levelek: pénzügyi egyenlegértesítő és fizetési felszólítás

A rendszer lehetőséget biztosít a pénzügyi egyenlegértesítő és fizetési felszólító levelek e-mailben történő automatizált kiküldésére.
Az emailek vagy a PDF szövegét sablonként lehet rögzíteni, így az üzenetek változatlan információt és dinamikusan változó paramétereket is tartalmazhatnak.

Ehhez a funkcionalitáshoz szükség van néhány beállításra:

A Kintlévőség rendszerbeállítások-ban megadott feladóval és email cím típusra mennek ki a levelek, amennyiben a partnernyilvántartásban rögzítve van a partner megadott típusú email címe.

A Törzsadatok → Pénzügyi → Kintlevőség → Felszólítás sablon menüpont alatt lehet rögzíteni:

Értesítő emaileket
Tipikusan kétféle értesítést szoktunk beállítani:

a számla fizetési határideje előtt pár nappal egy előzetes értesítés,

rendszeres időközönként (hetente, havonta, stb.) egy pénzügyi összefoglaló e-mail, amelyben minden pénzügyileg rendezetlen számla szerepel adategyeztetési céllal

Fizetési felszólításokat
Tetszés szerinti intervallummal és ismétlődéssel lehet különböző fizetési felszólításokat automatizáltan küldeni.

Az elkészült sablonok és beállítások alapján kétféle módon történhet a küldés:

automatikusan:
Az automatikus küldés időzítését a rendszert kiszolgáló szerveren kell beállítani időzített feladatként (crontab job).
A sablon beállításoknak és az időzítésnek megfelelően automatikusan történik a küldés, nem szükséges az eVIR rendszerbe bejelentkezni hozzá.
A rendszer azoknak a partnereknek fog emailt küldeni, akiknek a partner beállításokban az Automatikus pénzügyi e-mail küldés engedélyezve van.
Mintapélda az értesítő és felszólító levelek automatizálására

manuálisan:
A Pénzügy → Számlák → Késedelmes számlák menüpont bármelyik listáját kiválasztva, a navigációs részen található Felszólítás és Felszólítás email gombra kattintva lehetőség van manuálisan is küldeni a sablonokat.

Kapcsolódó oldalak:

Pénzügy

Pénzügyi törzsadatok

Fizetési felszólítás / Egyenlegközlő minta sablonok

Késedelmi kamat számítása